# Итуридегі Эбола қызбасы індеті (2026)[өңдеу | дереккөзін өңдеу]

|  |
| --- |
| Итуридегі Эбола қызбасы індеті (2026) |
|
Провинция және ел бойынша тіркелген жағдайлар |
| Жалпы мәліметі |
| Ауруы |
Эбол геморрагиялық қызбасы
 |
| Қоздырғышы |
Bundibugyo ebolavirus
 |
| Орналасуы |  Конго Демократиялық Республикасы  Уганда |
| Алғашқы жағдай |
2026 жылғы 15 мамыр
 |
| Статистикасы |
| Расталған жағдайлар |
225 (2026 жыл 29 мамыр)
 |
| Күдікті жағдайлар |
1037 (2026 жыл 29 мамыр)
 |
| Қайтыс болғандар |
349 (2026 жыл 28 мамыр)
 |
|
Бұл үлгіні: көру • талқылау • өңдеу |

**Итуридегі Эбола қызбасы індеті** — 2026 жылдың мамыр айында Итури провинциясында Эбола қызбасы індеті тіркелді. Итуриден әкелінген жағдайлар Киншаса қаласында, Солтүстік Киву провинциясында және Кампала қаласында анықталды. Індетке Bundibugyo ebolavirus себеп болған. Бұл індетке қарсы шараларды қиындатады, өйткені қазіргі қолданыстағы вакциналар мен емдеу әдістері негізінен Zaire ebolavirus вирусына қарсы әзірленген. 2026 жылғы 1 маусымдағы жағдай бойынша 260-тан астам адам қайтыс болып, аурудың 1200-ден астам болжамды жағдайы тіркелген.

## Тарихы

Бұған дейін Bundibugyo ebolavirus вирусының екі індеті тіркелген болатын: біріншісі 2007—2008 жылдары Бундибугио ауданында орын алып, вирус өз атауын осы ауданның құрметіне алған; екіншісі 2012 жылы Исиро қаласында тіркелген. Бағалаулар бойынша, бұл вирус жұқтырған адамдар арасындағы өлім-жітім деңгейі шамамен 30–40% құрайды.

## Іс-шаралар

2026 жылғы індеттің алғашқы күдікті жағдайы 2026 жылдың 24 сәуірінде симптомдары басталған және үш күннен кейін қайтыс болған ер адам болған. ДДСҰ ықтимал Эбола індеті туралы 2026 жылғы 5 мамырда хабарланып, жедел әрекет ету тобын жіберген. Бастапқы алынған үлгілер Эбола вирусына теріс нәтиже көрсеткен, себебі қолданылған тесттер тек Zaire ebolavirus штаммын ғана анықтай алады, Bundibugyo ebolavirus вирусын анықтамайды. Кейін арнайы тесттер қолданылып, Bundibugyo ebolavirus вирусы анықталды және алғашқы оң нәтижелер 2026 жылғы 14 мамырда расталды.

2026 жылғы 15 мамырда КДР-ның Денсаулық сақтау министрлігі Итури провинциясында Эбола қызбасына қатысты жүздеген жағдайды растады. Денсаулық сақтау саласының мамандары індет туралы алғашқы хабарлама шыққан кезде жүздеген ықтимал жағдайдың тіркелуі оларды алаңдатты. Эпидемиолог Дженнифер Нуццо бұл анықтаудағы кідіріс жаһандық денсаулық сақтау бағдарламаларын қаржыландырудың қысқаруымен байланысты болуы мүмкін деп болжады. 2026 жылғы 16 мамырға қарай Буниа, Рвампара және Монгбвалу сияқты үш медициналық аймақта ауру жағдайлары расталған немесе күдікті деп тіркелді. Жағдайлар Киншаса қаласында және Кампала қаласында да анықталған.

2026 жылғы 17 мамырда ДДСҰ бұл індетті халықаралық деңгейдегі қоғамдық денсаулық сақтау саласындағы төтенше жағдай деп жариялады. Ұйымның мәлімдемесінде Bundibugyo ebolavirus вирусымен Итуриде 8 зертханалық расталған жағдай, Киншаса қаласында 1 расталған жағдай және Кампала қаласында 2 расталған жағдай тіркелгені айтылды. КДР-ның шығыс бөліктерінде ықтимал жағдайлардың жаңа ошақтары пайда болған. ДДСҰ індеттің географиялық таралуын және нақты жұқтырғандар санын толық анықтай алмаған. Гома қаласында жағдай расталды. Бұл аймақ қазіргі уақытта 23 наурыз қозғалысы бақылауында. Науқас әйел Bundibugyo ebolavirus жұқтырып, Итуриден сол жерге барғаннан кейін ауру анықталған.

## Емі

Bundibugyo ebolavirus штаммына қарсы қазіргі таңда нақты бекітілген вакцина немесе дәрі-дәрмек жоқ. Вирусқа қарсы кейбір эксперименттік вакциналар тек макакаларда сынақтан өткен.

Шекарасыз дәрігерлер бұл өңірде өз бөлімшелеріне ие және індетпен күресу үшін қосымша ресурстарды жұмылдыруды жоспарлап отыр.

## Дереккөздер